મારા બાની ઉંમર હવે વર્તાતી હતી. તેમની આદત હતી કે રોજ સવારે ગાયને રોટલી ખવડાવવી. જો બા થોડા મોડા પડે તો ગાય આવીને ઘરનો ઝાંપો ખખડાવે. પણ આ કારણસર બે વખત ગાયે તેમને શીંગડું મારીને પાડ્યા પણ હતા અને તેમને ફ્રેકચર થયુ હતું અને બંને વખત માંદગી લાંબી ચાલી હતી. કદાચ તે ગાય રોજ આવતી નહિ પણ બીજી હશે અથવા તે ગાય અને બીજી ગાય વચ્ચે ખાવા માટે સંઘર્ષ થયો હશે પણ તેનો ભોગ મારા બા એ બનવું પડ્યું હતું. આ પછી પણ તેમણે પોતાનો ક્રમ છોડ્યો નહિ છતાં તેમના ચાલવામાં, ઉઠવા-બેસવામાં તેમેને તકલીફ પડતી.